Riigi Kaitseinvesteeringute Keskus	
	
 	01.04.2024 nr 2.1-3/22/160 - 5	
info@rkik.ee		

Teade Endla tn 8 üürilepingu tingimuste muutmise kohta		
	
Tuginedes Endla tn 8 üürilepingu nr Ü18023/19 eritingimuste punktidele 6.5 ja 6.6 ning tüüptingimuste punktidele 3.14 ja 3.16, esitame Endla tn 8 (üüripind 906,2 m2) üüri suuruse, mis hakkab kehtima alates 1. jaanuarist 2025.
Võttes aluseks Statistikaameti veebilehel käesoleva aasta jaanuaris avaldatut, muutus  tarbijahinna koondindeks 2023. aasta detsembris võrreldes 2022. aasta detsembriga 4%. Tulenevalt üürilepingu tüüptingimuste punktist 3.14 võib üüri muuta kokkulepitud indeksi alusel üks kord aastas kuni 3%. Tulenevalt üürilepingu eritingimuste punktist 6.5 ei indekseerita üürimakse kapitalikomponendi ja remonttööde komponenti. Kuna indekseerimisele kuuluva üüriosa suurus on 668,49 eurot, tõuseb Endla tn 8 üür 20,05 euro võrra ning on alates 1. jaanuarist 2025 5171,28 eurot kuus (s.o 5,71 €/m2), millele lisandub käibemaks. 
Üürilepingu nr Ü18023/19 üüri ja kõrvalteenuste tasude arvestused, mis hakkavad kehtima alates 1. jaanuarist 2025, leiate kirjale lisatud LISA 3 dokumendist. Juhime tähelepanu, et üürilepingu kohaselt tasutakse kõrvalteenuste eest tegeliku kulu alusel, mistõttu on kõrvalteenuste tasu arvestuses tegemist prognoosmaksumustega.
Teavitame, et oleme läbi viinud Endla tn 8 hoone mõõdistamise, mille tulemusena on Riigi Kaitseinvesteeringute Keskuse üüritava pinna suurus varasema 935 m2 asemel 906,2 m2. Vastavalt Endla tn 8 üürilepingu nr Ü18021/19 tüüptingimuste punktile 3.5 Teie kasutustasu kogusumma kalendrikuus sellest ei muutu.   
Üürilepingus kehtib põhimõte, mille alusel võib üürnik esitada üürilepingu tingimuste muutmise teatele põhjendatud vastuväite 60 (kuuekümne) päeva jooksul teate kättesaamisest arvates. Kui üürnik vastuväidet ei esita, muutub üür teatise alusel ning üürilepingu muutmise kokkulepet eraldi ei sõlmita. Eeltoodust lähtuvalt loeme üürilepingu tingimuste muutmise Teie poolt aktsepteerituks ning üüri muudetuks, kui vastuväidet ei ole laekunud hiljemalt 3. juuniks 2024. 
	
Lugupidamisega	
	
(allkirjastatud digitaalselt)	
Hardi Alliksaar	
ameti juhataja
	
Lisa:	Lisa 3 üürilepingule nr Ü18023/19 "üür ja kõrvalteenuste tasu 01.01.2024-31.12.2025"	

Kristi Virkus
6404638 kristi.virkus@tallinnlv.ee